ශ්‍රී ලංකාවේ හුදකලාව දක්නට ලැබෙන කඳු ශිඛර තුනක ඇති ගල් ලෙන් ආශ්‍රිතව මෙම හූනන් විශේෂ තුන සොයාගත් බව පර් යේෂකයෝ කියති. බඹරගල කන්දේ ගල්ලෙනකින් මුල්වරට සොයාගත් කොටගමගේ දිවාසැරි හූනා එහි හෙක්ටයාර 20ක පමණ ඉතා කුඩා වන රොදක පිහිටි ගල්ලෙන ආශ්‍රිතව පමණක් දැකිය හැකි ඉතා කුඩා ගහණ ඝනත්වයක් සහිත සත්ත්ව විශේෂයකි. පර්යේෂණයේ නිතරවූ සුරන්ජන් මහතා පවසන්නේ ඔවුන්ට දැකගත හැකිවූයේ හූනන් දහයකට අඩු ප්‍රමාණයක් බවයි. පොළොන්නරුව දිස්ත්‍රික්කයේ දිඹුලාගල ආරණ්‍ය සේනාසනය පිහිටි හෙක්ටයාර 800ක පමණ ප්‍රදේශයෙන් සොයාගත් නව විශේෂය නම් කර ඇත්තේ සුරන්ජන් මහතාගේ පියාට ගෞරව පිණිස දිසානායකගේ දිවාසැරි හූනා යන නමිනි. ආරණ්‍ය සේනාසනයට අයත් ලෙන් ආශ්‍රිතව මෙම විශේෂයේ හූනන් 100ක් පමණ වාර්තා වූ බව ද හෙතෙම පවසයි.
කොටගමගේ දිවාසැරි හූනා මුල්වරට සොයාගත්තේ කුමන ගල්ලෙනකින්ද?
බඹරගල කන්දේ ගල්ලෙනකින්